sagorsarker/bangla-wikipedia huggingface dataset:
জাইকা রিসার্চ ইনস্টিটিউট

জাপানের টোকিওতে অবস্থিত জাইকা রিসার্চ ইনস্টিটিউট (জাইকা-রি) (JICA研究所 Jaika Kenkyujo) একটি গবেষণা প্রতিষ্ঠান যা জাপান আন্তর্জাতিক সহযোগিতা সংস্থার জন্যে গবেষণার কাজ সমূহ করে থাকে থাকে | ২০০৩ এর অক্টোবর মাসে ইউনিভার্সিটি অফ পেনসিলভেনিয়াতে হওয়া গ্লোবাল গো টু টাস্ক রিপোর্টে জাপানের সকল গবেষণা প্রতিষ্ঠানকে টপকে আন্তর্জাতিক উন্নয়নের ক্যাটাগরিতে শীর্ষস্থানীয় হয় জাইকা-রি | তালিকায় পরের স্থান গুলোতে ছিল জেট্র এর 'ইনস্টিটিউট অফ ডেভেলপিং ইকোনমি (আইডিই-জেট্র)', 'জাপান ইনস্টিটিউট অফ ইন্টারন্যাশনাল অ্যাফেয়ার্স (জাইইআ)', এবং 'গ্লোবাল ইন্ডাস্ত্রিয়াল এন্ড সোশ্যাল প্রগ্রেস রিসার্চ ইনস্টিটিউট (গোইসোপ্ররিই)' |
জাইকার অংশ হিসেবে প্রতিষ্ঠিত জাইকা-রি কাজ করে পররাষ্ট্র নীতি-ভিত্তিক, বিশ্বব্যাপী উন্নয়ন কৌশলগুলিতে অবদান রাখা জটিল অধ্যয়নগুলি বাস্তবায়নের মাধ্যমে উন্নয়নশীল দেশগুলির মুখোমুখি হওয়া গুরুত্বপূর্ণ সমস্যাগুলির সমাধান করতে | জাইকা-রি এর ভুমিকা ও কার্যকলাপ লিপিবদ্ধ আছে জাইকার প্রশাসনিক সংস্থায় (আইন নম্বর ১৩৬, ২০০২), 'জাইকার প্রয়োজনীয় গবেষণা সমূহ পরিচালনা এবং প্রয়োগ' নামক শিরোনামে | জাপানের টোকিও শহরে শিনজুকু ওয়ার্ডে অবস্থিত জাইকা ইচিগায়া ভবনেই জাইকা-রি এর অবস্থান |
২০০৮সালের পহেলা অক্টোবর জাইকা যখন নতুন করে পুনর্গঠিত হয়, তখনই প্রতিষ্ঠিত হয় জাইকা-রি | যা ঘটেছিল, জাপান ব্যাঙ্ক অফ ইন্টারন্যাশনাল কোপারেশন (জেবিআইসি) এবং জাইকার একত্রিত হওয়ার মাধ্যমে | পুরনো জাইকা যা প্রধানত প্রযুক্তিগত সহযোগিতা এবং অনুদান সহায়তা প্রকল্পগুলি সম্পাদন করে আসছিল এবং অন্যদিকে জেবিআইসির কাজ ছিল ঋণ নিয়ে | জাইকা-রি এই সংস্থাদ্বয়ের গবেষণা শক্তির আধার হয়ে জাইকার গবেষণা কাজকে এনে দিচ্ছে অন্য এক মাত্রা |
জাইকা-রি'তে রয়েছেন ২০ জন রিসার্চ ফেলো, যার নেতৃত্বে আছেন একজন মহাপরিচালক এবং একজন উপ-মহাপরিচালক।
মহাপরিচালক: ইচিরো টাম্বো (অক্টোবর ২০১৪-বর্তমান)
উপ-মহাপরিচালক: নওহিরো কিতানো
প্রাক্তন পরিচালকগণ 
জাইকা-রি এর ওয়েবসাইট মতে, তারা চারটি ক্ষেত্রে গবেষণা কার্যক্রম পরিচালনা করে যা হলো; শান্তি ও উন্নয়ন, উন্নতি ও দারিদ্রতা নিরসন, জলবায়ু পরিবর্তন এবং সহযোগিতা কৌশল| 
জাইকা-রি জাপানের একমাত্র গবেষণা সংস্থা যারা একটি বিশ্বব্যাপী উন্নয়নমূলক সংস্থার সাথে সম্পর্কিত | ফলে, জাইকা-রি যাবতীয় উন্নয়নমূলক কাজের তথ্য মাঠপর্যায়ে সংগ্রহের সুবিধা পেয়ে অন্যান্য গবেষণা সংস্থাগুলোর চেয়ে এগিয়ে থাকে |
জাইকা-রি অন্যান্য গবেষণা প্রতিষ্ঠানের সাথে নেটওয়ার্কিং করে গবেষণা বাস্তবায়ন করতে চায় বলে তার ওয়েবসাইটে উল্লেখ করেছে “"উন্নয়ন সংস্থার সাথে অধিভুক্ত একটি গবেষণা প্রতিষ্ঠান হিসাবে, জাইকা-রি এর কাজ উভয়ই নীতি এবং অপারেশন-ভিত্তিক, যা একসাথে পরিচালিত হয় অপারেশনাল এবং একাডেমিক সংস্থা এবং অন্যান্য পেশাদার আন্তর্জাতিক উন্নয়নের জন্য প্রতিশ্রুতিবদ্ধ"।"
জাইকা-রি এর অংশীদারদের মাঝে রয়েছে ব্রুকিংস ইনস্টিটিউশন, সিএসআইএস, আইপিডি, ফ্রেঞ্চ ডেভেলপমেন্ট এজেন্সি (এফডিএ) এবং ওয়ার্ল্ড ব্যাংক
জাইকা-রি তার গবেষণার কাগজপত্র প্রকাশ করে, যা চলমান বা সম্পূর্ণ গবেষণার প্রতিবেদন দেয়। 
জাইকা-রি এর গবেষণার ফলাফল বেশ কয়েকটি প্রতিবেদন এবং বইতে প্রকাশিত হয়েছে। এছাড়াও কিছু একাডেমিক প্রকাশনা সংস্থা যেমন প্যালগ্রেভ ম্যাকমিলান, অক্সফোর্ড ইউনিভার্সিটি প্রেস, স্প্রিংগার পাবলিশিং, ব্রুকিংস ইনস্টিটিউশন, কলম্বিয়া ইউনিভার্সিটি প্রেস এবং আরও অনেক প্রকাশনা দ্বারা প্রকাশিত হয়।
জাপান আন্তর্জাতিক সহযোগিতা সংস্থা
মশলা চা

মশলা চা দক্ষিণ এশিয়ার এক জনপ্রিয় পানীয়, যা প্রাক-আধুনিক ভারতীয় উপমহাদেশ থেকে উদ্ভূত। মশলা চা প্রস্তুত করার জন্য দুধ ও পানিতে (বা জলে) কালো চা (সাধারণত সিটিসি চা) প্রস্তুত করে তাতে চিনি, সুগন্ধী ভেষজ ও মশলা যোগ করা হয়।
ভারত থেকে উদ্ভূত এই পানীয় বিশ্বজুড়ে খ্যাতি অর্জন করেছে এবং এটি অনেক কফিহাউস ও চাঘরের বৈশিষ্ট্য।
ব্রিটিশরা জনপ্রিয় পানীয় হিসাবে ভারতে চায়ের প্রচলন শুরু করেছিল। প্রাচীনকাল থেকে আসাম অঞ্চলে বন্য চাগাছ ফলত, কিন্তু ভারতীয়রা ঐতিহাসিক কারণে চাকে একধরনের ভেষজ ওষুধ হিসাবে দেখত, বিনোদনমূলক পানীয় হিসাবে নয়।
১৮৩০-এর দশকে ব্রিটিশ ইস্ট ইন্ডিয়া কোম্পানি চায়ে চীনের একচ্ছত্র আধিপত্য নিয়ে চিন্তিত ছিল, যা তাদের বাণিজ্যের এক বড় অংশ ছিল এবং তৎকালীন ব্রিটেনে চা গ্রহণের হার প্রতি বছর মাথাপিছু । তখন ব্রিটিশ ঔপনিবেশিকেরা অসমীয়া চাগাছের অস্তিত্বের কথা জানতে পেরেছিল এবং সেখানে স্থানীয়ভাবে চায়ের চাষ শুরু করেছিল। ১৮৭০ সালে ব্রিটেনে গ্রহণ করা চায়ের ৯০ শতাংশ চীন থেকে আসত, কিন্তু ১৯০০ সালে এটি ১০ শতাংশে নেমে এসেছিল এবং এর জায়গায় ভারত (৫০%) ও সিংহল (৩৩%) থেকে ব্রিটেনের বেশিরভাগ চা আসত।
কিন্তু ভারতের মধ্যে কালো চা কমই গ্রহণ করা হতো। তবে বিংশ শতাব্দীর শুরুতে ইন্ডিয়ান টি অ্যাসোসিয়েশনের উদ্যোগে এক প্রচারমূলক অভিযান চালানো হয়েছিল, যা কারখানা, খনি ও বস্ত্র মিলের শ্রমিকদের জন্য চা বিরতির ব্যবস্থা করতে উৎসাহিত করেছিল। ক্রমবর্ধমান রেল ব্যবস্থাজুড়ে বিভিন্ন চাওয়ালার জন্য ভারতে চা আরও জনপ্রিয় হয়েছিল।
ভারতীয় উপমহাদেশের বেশিরভাগ মশলা চা রেসিপির ভিত্তি হিসাবে কালো চা ব্যবহার করা হয়, যার মধ্যে আসামের কালো চা সবচেয়ে বেশি ব্যবহৃত। তবে বিভিন্নরকমের চায়ের মিশ্রণকেও ভিত্তি হিসাবে ব্যবহার করা যায়। ভারতীয় মশলা চা রেসিপির ক্ষেত্রে সাধারণত আসাম, দার্জিলিং ও নীলগিরি চা ব্যবহার করা হয়।
তাকাশি হিবিকি

তাকাশি হিবিকি (জন্ম ১৯৬৩) হলেন একজন জাপানি বিজ্ঞানী এবং প্রকৌশলী। তিনি পারডু বিশ্ববিদ্যালয়ের নিউক্লিয়ার ইঞ্জিনিয়ারিং এর ইমেরিটাস অধ্যাপক এবং সিটি ইউনিভার্সিটি অব হংকংয়ের তাপীয়-তরল প্রকৌশল বিভাগের এর চেয়ার অধ্যাপক।
হিবিকি ১৯৬৩ সালে জাপানের কিয়োটোতে জন্মগ্রহণ করেন। তিনি ১৯৮৫ সালে ওসাকা বিশ্ববিদ্যালয় থেকে স্নাতক হন। এরপর ১৯০৯ সালে তিনি তার পিএইচডি ওসাকা বিশ্ববিদ্যালয়ের কেমিক্যাল ইঞ্জিনিয়ারিং বিভাগ থেকে অধ্যাপক তাকাশি কাতায়ামার তত্ত্বাবধানে করেন।
১৯৯০ সালে পিএইচডির কাজ শেষ করার পর হিবিকি কিয়োটো ইউনিভার্সিটির রিসার্চ রিঅ্যাক্টর ইনস্টিটিউটে একজন সহকারী অধ্যাপকের পদে যোগ দেন। পরে ১৯৯৭ সালে তিনি সহযোগী অধ্যাপকের পদে উন্নীত হন। ২০০৬ সালে হিবিকিকে পারডু ইউনিভার্সিটির স্কুল অব নিউক্লিয়ার ইঞ্জিনিয়ারিং-এ পূর্ণ অধ্যাপক হওয়ার জন্য আমন্ত্রণ জানানো হয়। ২০১৮ সালে তিনি প্রফেসর ইমেরিটাস হন। হিবিকি বর্তমানে সিটি ইউনিভার্সিটি অব হংকংয়ের তাপীয়-তরল প্রযুক্তি বিভাগের চেয়ার প্রফেসর। হংকং সরকার হিবিকিকে গ্লোবাল স্টেম প্রফেসরশিপ পদ দিয়েছে।
১৯৯৪ সালে হিবিকি সর্বপ্রথম একটি স্থির তাপীয় নিউট্রন রশ্মি ব্যবহার করে একটি উচ্চ রেজোলিউশনযুক্ত নিউট্রন রেডিওগ্রাফি কৌশল তৈরি করেন। এই কৃতিত্বের জন্য তিনি জাপানের পারমাণবিক শক্তি সোসাইটি থেকে ১৯৯৫ সালের প্রতিশ্রুতিবদ্ধ প্রচেষ্টা পুরস্কারে ভূষিত হন। তিনি "ইন্টারন্যাশনাল জার্নাল অব মাল্টিফেজ ফ্লো-" মৌলিক গঠনমূলক সমীকরণের উপর একটি গবেষণা নিবন্ধ প্রকাশ করেন। এই সমীকরণগুলি মিশিমা-হিবিকি সমীকরণ নামে পরিচিত। ১৯৭৪ সালের ১ নভেম্বর থেকে ২০১৮ সাল পর্যন্ত "ইন্টারন্যাশনাল জার্নাল অব মাল্টিফেজ ফ্লো-" এ প্রকাশিত সমস্ত গবেষণাপত্রের মধ্য তার গবেষণাপত্রটি প্রথম স্থান অধিকার করে। তিনি হিবিকি-ইশি সমীকরণ নামে পরিচিত ইন্টারফেসিয়াল এরিয়া ট্রান্সপোর্ট সমীকরণ তৈরি করেন। এই সমীকরণটি একটি বাণিজ্যিক কম্পিউটেশনাল তরল গতিবিজ্ঞানের কোডে প্রয়োগ করা হয়েছে। তিনি "থার্মো-ফ্লুইড ডায়নামিক্স অব টু-ফেজ ফ্লো" বইটির সহ-লেখক।
১৯৯৫ সালে জাপানের পারমাণবিক শক্তি সোসাইটি তাকে প্রতিশ্রুতিবদ্ধ প্রচেষ্টা পুরস্কার প্রদান করে। ২০০১ সালে জাপানের মাল্টিফেজ ফ্লো সোসাইটি তাকে "প্রিমিনেন্ট মনোগ্রাফ অ্যাওয়ার্ড" দেয়। ২০০১ সালে আমেরিকান নিউক্লিয়ার সোসাইটি তাকে একজন তরুণ প্রকৌশলী হিসাবে "ইয়ং ইঞ্জিনিয়ারিং অ্যাচিভমেন্ট অ্যাওয়ার্ড" প্রদান করে। ২০০৫ সালে জাপান সোসাইটি ফর মাল্টিফেজ ফ্লো তাকে গবেষণা ও উন্নয়ন পুরস্কার দিয়ে সম্মান জানায়। 
২০০৭ সালে অ্যাটমিক এনার্জি সোসাইটি অব জাপানের থার্মাল-হাইড্রলিক্স ডিভিশন তাকে "ইঞ্জিনিয়ারিং অ্যাচিভমেন্ট অ্যাওয়ার্ড" দেয়। ২০১০ সালে জাপানিজ সোসাইটি ফর মাল্টিফেজ ফ্লো তাকে "প্রিমিনেন্ট মনোগ্রাফ অ্যাওয়ার্ড" প্রদান করে। ২০১১ সালে হিট ট্রান্সফার সোসাইটি জাপান থেকে তিনি বিশিষ্ট পরিষেবা পুরস্কার পান। ২০১১ সালে তিনি আমেরিকান নিউক্লিয়ার সোসাইটির ফেলো নির্বাচিত হন।২০১৫ সালে জাপান সোসাইটি অব মেকানিক্যাল ইঞ্জিনিয়ার্স থেকে সর্বশ্রষ্ট গবেষণাপত্রের পুরস্কারটি পান। ২০১৫ সালে হিবিকিকে ওসাকা বিশ্ববিদ্যালয় থেকে ওসাকা বিশ্ববিদ্যালয় গ্লোবাল অ্যালামনাই ফেলো প্রদান করা হয়। ২০১৬ সালে জাপানের অ্যাটমিক এনার্জি সোসাইটি তাকে পারমাণবিক বিজ্ঞান ও প্রযুক্তিতে বিশেষ অবদানের জন্য পুরস্কার প্রদান করে। ২০১৮সালে জাপানিজ সোসাইটি ফর মাল্টিফেজ ফ্লো তাকে "প্রিমিনেন্ট মনোগ্রাফ অ্যাওয়ার্ড" দিয়ে সম্মান জানায়
আইফোন ১৫ প্রো

আইফোন ১৫ প্রো এবং আইফোন ১৫ প্রো মাক্স হল অ্যাপল ইনক দ্বারা ডিজাইন করা, বিকশিত এবং বাজারজাত করা স্মার্টফোন। এগুলি হল সপ্তদশ প্রজন্মের ফ্ল্যাগশিপ আইফোন, আইফোন ১৪ প্রো এবং আইফোন ১৪ প্রো মাক্স-এর পরে। ১২ সেপ্টেম্বর, ২০২৩ সালে ক্যালিফোর্নিয়ার কিউপারটিনোতে অ্যাপল পার্কে অ্যাপল ইভেন্ট চলাকালীন আইফোন ১৫ এবং আইফোন ১৫ প্লাসের পাশাপাশি ডিভাইসগুলি উন্মোচন করা হয়েছিল। প্রি-অর্ডার ১৫ সেপ্টেম্বর ২০২৩ সাল থেকে শুরু হয়েছিল এবং ডিভাইসগুলি সাধারণ মানুষের জন্য উপলব্ধ করা হয়েছিল ২২ সেপ্টেম্বর, ২০২৩ সালে।
সত্যধর্ম

সত্যধর্ম () হলো 'চিরন্তন সত্য' এর মতবাদ। এটি একেশ্বরবাদী নতুন ধর্মীয় আন্দোলন, যা সনাতন ধর্মের একাত্মবাদকে বোঝায়। হিন্দুধর্ম ও বৌদ্ধধর্মও একেশ্বরবাদীতার সত্যতাকে স্বীকার করে। কিন্তু বিশেষত হিন্দুধর্মে বর্তমানে পৌত্তলিকতা বা বহু ঈশ্বরবাদীতাকে মুক্তির উপায় হিসেবে বিবেচনা করে। সত্যধর্ম মূলত সনাতন ধর্মের একাত্মবাদকে বোঝায়। এটি সত্য ও ধর্ম এর সমন্বয়ে গঠিত। প্রজ্ঞাপারমিতা অনুসারে সত্যধর্ম বলতে প্রকৃতধর্মকে বোঝায়। গুরুনাথ সেনগুপ্ত এর প্রতিষ্ঠাতা।
সত্যধর্ম হলো ভক্তিমূলক মতবাদ এবং এর ভিত্তি হলো জীবাত্মা ও পরমাত্মার সম্পর্ক। মতবাদটি অনুসারে, মানুষ তার নিজের কর্মের মাধ্যমে মোক্ষ বা শাস্তি ভোগ করে। এই ধর্মের অনুসারীরা দেবদেবীর মূর্তিপূজায় বিশ্বাস করে না। এটি বর্ণপ্রথাকে স্বীকৃতি দেয় না। এটি নির্বাণের কথা বলে না।
সত্যধর্ম মানবতাবাদ, ব্রাহ্মসমাজ, বৌদ্ধধর্ম, বাউল, ধর্মনিরপেক্ষতা, ভক্তি আন্দোলন ও বাঙালি সংস্কৃতি দ্বারা প্রভাবিত। এই ধর্মের ৫০০,০০০ থেকে ৮০০,০০০ অনুসারী রয়েছে, যারা পশ্চিমবঙ্গ ও বাংলাদেশ জুড়ে ছড়িয়ে ছিটিয়ে আছে। কিছু ভারতের মহারাষ্ট্রেও রয়েছে।
মহিলা নর্ডিক ফুটবল চ্যাম্পিয়নশিপ

মহিলা নর্ডিক ফুটবল চ্যাম্পিয়নশিপ হল নর্ডিক দেশগুলির মধ্যে অনুষ্ঠিত মহিলাদের আন্তর্জাতিক ফুটবল প্রতিযোগিতা। বর্তমানে এটি বিলুপ্ত।
প্রতিযোগিতাটি ১৯৭৪ থেকে ১৯৮২ সালের মধ্যে প্রতি বছর অনুষ্ঠিত হয়েছিল। ফিনল্যান্ড, ডেনমার্ক এবং সুইডেন শুরু থেকেই প্রতিযোগিতা করেছিল, নরওয়ে ১৯৭৮ সালে টুর্নামেন্টে যোগ দেয়। আইসল্যান্ড এবং ফ্যারো দ্বীপপুঞ্জ কোনোদিন প্রতিযোগিতায় অংশ নেয়নি।
হিন্দু উপহাস

হিন্দু উপহাস হলো হিন্দুধর্ম ও হিন্দুদের জীবনধারার কিছু ধর্মীয় বিশ্বাসের উপর ভিত্তি করে জাতিগত রসিকতা।
উপহাসগুলির সবচেয়ে সাধারণ বৈশিষ্ট্যগুলির মধ্যে রয়েছে পুরোহিত ও তপস্বীদের নিয়ে ব্যঙ্গ এবং ব্রাহ্মণদের নিয়ে উপহাস যা তাদের ত্রুটি, আচার-অনুষ্ঠান ও অহংকারকে মুদ্রণফলক করে।
স্কট কারসন

স্কট পল কারসন (; জন্ম: ৩ সেপ্টেম্বর ১৯৮৫; স্কট কারসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ইংল্যান্ড জাতীয় দলের হয়ে গোলরক্ষক হিসেবে খেলেন।
২০০৩ সালে, কারসন ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০০৭ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
স্কট পল কারসন ১৯৮৫ সালের ৩রা সেপ্টেম্বর তারিখে ইংল্যান্ডের ওয়াইটহ্যাভেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
কারসন ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ৩৩ ম্যাচে অংশগ্রহণ করেছেন।
অস্কার বব

অস্কার বব (; জন্ম: ১২ জুলাই ২০০৩) হলেন একজন নরওয়েজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং নরওয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৯ সালে, বব নরওয়ে অনূর্ধ্ব-১৬ দলের হয়ে নরওয়ের বয়সভিত্তিক পর্যায়ে অভিষেক করেছিলেন। প্রায় চার বছর যাবত নরওয়ের বয়সভিত্তিক দলের হয়ে খেলার পর, তিনি ২০২৩ সালে নরওয়ের হয়ে আন্তর্জাতিক পর্যায়ে অভিষেক করেছেন; নরওয়ের জার্সি গায়ে তিনি এপর্যন্ত ৩ ম্যাচে ১টি গোল করেছেন।
অস্কার বব ২০০৩ সালের ১২ই জুলাই তারিখে নরওয়ের অসলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
বব নরওয়ে অনূর্ধ্ব-১৬, নরওয়ে অনূর্ধ্ব-১৭, নরওয়ে অনূর্ধ্ব-১৮, নরওয়ে অনূর্ধ্ব-১৯ এবং নরওয়ে অনূর্ধ্ব-২১ দলের হয়ে খেলার মাধ্যমে নরওয়ের প্রতিনিধিত্ব করেছেন। নরওয়ের বয়সভিত্তিক দলের হয়ে তিনি প্রায় ৪ বছরে ৩৪ ম্যাচে অংশগ্রহণ করে ৬টি গোল করেছেন।
আদম চূড়া অভয়ারণ্য

আদম চূড়া বন্যতা অভয়ারণ্য হলো শ্রীলঙ্কার একটি প্রকৃতি সংরক্ষণ এলাকা। আয়তনের দিক থেকে এটি শ্রীলঙ্কার ৫০টি অভয়ারণ্যের মধ্যে তৃতীয় বৃহত্তম।
এটি শ্রীলঙ্কার কেন্দ্রভাগে অবস্থিত সাবরাগমুওয়া এবং মধ্য প্রদেশের মধ্যবর্তী সাবরাগমুওয়া পর্বতমালার অন্তর্গত আদম চূড়া পর্বত ও তার পার্শ্ববর্তী এলাকা জুড়ে বিস্তৃত।
আদম চূড়া বন্যতা অভয়ারণ্যের জন্য কোন নির্দিষ্ট সীমানা নেই। বেশিরভাগ সীমানা সরকারী এবং বেসরকারী খাতের মালিকানাধীন গাছপালা দ্বারা চিহ্নিত করা। পূর্ব সীমানা পরিষ্কার এবং পেড্রোটালাগালা পার্বত্য অঞ্চল এবং হর্টন সমভূমি জাতীয় উদ্যানের সাথে সংযুক্ত।
আদম চূড়া বন্যতা অভয়ারণ্য একটি গ্রীষ্মমণ্ডলীয় বৃষ্টবহুল অরণ্য যা শ্রী পাদা (আদামের শিখর) পর্বতের চারপাশে ২২,৩৭৯ হেক্টর এলাকা জুড়ে বিস্তৃত। শ্রীলঙ্কায় ব্রিটিশ ঔপনিবেশিক শাসনামলে (১৮১৫-১৯৪৮) চা বাগানের জন্য জমি পাওয়ার জন্য আদম চূড়া বন্যতা অভয়ারণ্যের অন্তর্গত একটি বিশাল বনাঞ্চল কেটে ফেলা হয়েছিল; যেমন নুওয়ারা এলিয়া জেলায় এখনও কর্মক্ষম রয়েছে এমন বিশাল চা উত্পাদনকারী এলাকাটি পূর্বে এই বনভূমির অংশ ছিলো। আদম চূড়া বনেে অবশিষ্ট অংশকে ১৯৪০ সালের ২৫ অক্টোবর বন্যপ্রাণ অভয়ারণ্য হিসেবে ঘোষণা করা হয়।
অরণ্যের সমোন্নতি রেখাগুলো সমুদ্রপৃষ্ঠ থেকে ১,০০০ থেকে ৭,৩৬০ ফুট পর্যন্ত বিস্তৃত; ফলশ্রুতিতে দ্বীপের অন্যান্য প্রাকৃতিক সংরক্ষিত এলাকার চেয়ে এটি অস্বাভাবিক ভৌগোলিক গঠনের অধিকারী। বেনা সামানালা (৬,৫৭৯ ফুট), দোতালুগালা, ডেটানাগালা, এই অভয়ারণ্যের কিছু উঁচু পর্বত। এছাড়াও এটি কেলানি নদী, কালু গঙ্গা, ওয়ালভে নদী এবং মহাবলী নদীর অনেক উপনদীর জন্মস্থান যেগুলো অভয়ারণ্যের অভ্যন্তরে ডোটালু জলপ্রপাত, গেরাডি জলপ্রপাত, গালাগামা জলপ্রপাত (৬৫৫ ফুট) এবং মাপানানা জলপ্রপাত (৩৩০ ফুট) এর মতো জলপ্রপাত তৈরি করে।
অভয়ার্যে প্রবেশের জন্য ৩টি পথ - হ্যাটন রুট, কুরুভিটা রুট এবং পালাবাদালা রুট রয়েছে যেগুলো বৌদ্ধ ভক্তরা এবং অন্যান্য পর্যটকরা আদম চূড়ায় পৌঁছানোর জন্য ব্যবহার করে থাকে: এদের মধ্যে কুরুভিটা এবং পালাবাদালা রুট ঠিক অভয়ারণ্যের মধ্য দিয়ে গিয়েছে। পুরো বনাঞ্চলটি শ্রীলঙ্কার বন্যপ্রাণী সংরক্ষণ বিভাগের নিয়ন্ত্রণাধীন। এই বনের নিজস্বতা বজায় রাখার জন্য অভয়ারণ্যের অভ্যন্তরে পর্যটকদের থাকা বা ব্যবহারের জন্য কোনও লজ, বাংলো বা এই ধরনের কোনো ব্যবস্থা রাখা হয়নি। তবে শ্রীলঙ্কার বন্যপ্রাণী সংরক্ষণ বিভাগ থেকে অনুমতি নিয়ে পর্যটকদের অভয়ারণ্যে প্রবেশে কোনও নিষেধাজ্ঞা নেই। বৃষ্টির সময় অভয়ারণ্যে প্রবেশ করা পর্যটকদের নিজের জন্য ঝুঁকিপূর্ণ; কারণ অপ্রত্যাশিত বর্ষণ এবং তাৎক্ষণিক বন্যা জীবন-ঝুঁকির মতো পরিস্থিতি সৃষ্টি করতে পারে।
এখানে শ্রীলঙ্কার সর্বশেষ সিক্ত অঞ্চলের হাতির প্রজাতিটি দেখা যায়; যাদের ৩০-৫০টি বর্তমানে এখানে অবশিষ্ট রয়েছে। ২০০৯ সালের অক্টোবরে বিশ্বের বিরল প্রজাতির ব্যাং "অ্যাডেনোমাস ক্যান্ডিয়ানাস" ("Adenomus kandianus") এই অভয়ারণ্যে পুনরাবিষ্কৃত হয়, যেটিকে ১৩৩ বছর ধরে বিলুপ্ত বলে মনে করা হচ্ছিলো।
প্রাণহুতি

প্রাণহুতি হল মন্ত্র পাঠ করার আচার, যার মাধ্যমে পাঁচটি প্রাণের প্রতি খাবার প্রদানের প্রস্তাবে আহবান করা হয়। কেউ কেউ খাবারের দেবী অন্নপূর্ণেশ্বরীকে আহবান করেন। আনার কেউ কেউ ব্রহ্ম ও হনুমানকে আহবান করে। এটি বেশিরভাগ গোঁড়া ব্রাহ্মণরা তাদের আহার গ্রহণের পূর্বে এই অনুশীলন করে। এটি শ্রাদ্ধের সময়েও সম্পাদিত হয়, পূর্বপুরুষদের আত্মার প্রতি শ্রদ্ধা জানানোর অনুষ্ঠান।
বাচ্চা মুন্সী

বাচ্চা মুন্সী (?-১০ই অক্টোবর, ১৯৮৭) ছিলেন একজন ভারতীয় কমিউনিস্ট রাজনীতিবিদ, যিনি ভারতের কমিউনিস্ট পার্টি (মার্কসবাদী) দলের সদস্য ছিলেন। তিনি কৃষক সভার একজন কৃষক নেতা এবং অবিভক্ত বাংলার দিনাজপুর জেলার তেভাগা আন্দোলনের একজন প্রভাবশালী ব্যক্তিত্ব। তিনি ১৯৭৭ এবং ১৯৮২ সালে পশ্চিমবঙ্গ বিধানসভার বিধায়ক নির্বাচিত হন।
আসল নাম মজিতুল্লাহ। রুগ্ন ক্ষেতমজুর পরিবারে জন্মগ্রহণ করেন, পরবর্তীতে বহু যুগান্তকারী আন্দোলনে সামিল হন। ১৯৩৯ সালে, বর্তমান বাংলাদেশের অবিভক্ত দিনাজপুরে, চড়া সুদ নেওয়ায় মহাজনদের বিরুদ্ধে বর্গাদারদের নিয়ে জঙ্গি আন্দোলনে ঝাঁপ দেন। তিনি সময় জমিদার দেবনাথ সাহা এবং ত্রৈলোক্য সাহার মজুত ভান্ডার ভেঙে দুস্থদের মধ্যে বিতরণ করে দেন। ব্রিটিশদের নজরদারি এড়াতে স্বাধীনতা সংগ্রামী তাঁকে বাচ্চা মুন্সী ছদ্মনাম দেন, পরবর্তীতে তিনি এই নামেই সর্বত্র সুপরিচিত অর্জন করেন। ১৯৪৬ সালে ভূস্বামী ও ইংরেজদের অত্যাচার ও নিপীড়নের বিরুদ্ধে রংপুর জেলার নীলফামারীতে বাচ্চা মুন্সী আর নারায়ণ বর্মন-এর নেতৃত্বে তেভাগার ঐতিহাসিক প্রতিরোধ সংঘটিত হয়। তাঁর মিত্র নারায়ণ বর্মণ জমিদারদের গুলিতে শহীদ হন। পূর্ববঙ্গে তাঁর নামে মৃত্যু পরোয়ানা জারি হওয়ায় তিনি চোপড়ার দাসপাড়াতে আশ্রয় নেন। ইসলামপুর মহুকুমায় কমিউনিস্ট পার্টির প্রথম জনসভা ১৯শে নভেম্বর ১৯৫৬ সালে ধনীরহাট, চোপড়ায় সংগঠিত হয়েছিল, যেখানে প্রথমবারের মতো উত্তোলন করা হয়েছিল এবং এর একজন উদ্যোক্তা ছিলেন বাচ্চা মুন্সী। তারপর তিনি সহ অন্যান্য বিখ্যাত কার্যকলাপে সামিল হন। বাচ্চা মুন্সী ১৯৭৭ এবং ১৯৮২ সালে দুবার চোপড়া বিধানসভা থেকে নির্বাচিত হন। তিনি ১০ই অক্টোবর ১৯৮৭ সালে প্রয়াত হন।
উত্তর দিনাজপুরের চোপড়ায় অবস্থিত বাচ্চা মুন্সী স্মৃতি বালিকা বিদ্যালয়ের নামকরণ করা হয়েছে তার নামেই।
সদর চোপড়ায় অবস্থিত সিপিআইএম-এর ১নং এরিয়া কার্যালয় এবং বালুরঘাট শহরে অবস্থিত পশ্চিম দিনাজপুর জেলা কার্যালয় উভয়ই "বাচ্চা মুন্সি ভবন" নামে নামাঙ্কিত।
জাতীয় তথ্যব্যবস্থা বিজ্ঞান ইনস্টিটিউট

জাতীয় তথ্যব্যবস্থা বিজ্ঞান ইনস্টিটিউট, বা, জাপানের রাজধানী টোকিওর চিওদাতে অবস্থিত একটি জাপানি গবেষণা প্রতিষ্ঠান। এনআইআই ২০০০ সালের এপ্রিল মাসে তথ্যব্যবস্থা বিজ্ঞান অধ্যয়নে অগ্রগতি সাধনের জন্য প্রতিষ্ঠিত হয়েছিল। এই ইনস্টিটিউটটি সাধারণ মানুষের কাছে বৈজ্ঞানিক তথ্য ছড়িয়ে দেওয়ার সুবিধার্থে পদ্ধতি গঠন করার কাজও করে থাকে। এটি ওয়েবক্যাট নামক বিভিন্ন বৈজ্ঞানিক এবং অ-বৈজ্ঞানিক বিষয়ের উপর একটি বৃহৎ, অনুসন্ধানযোগ্য তথ্য ডাটাবেস তত্ত্বাবধান করে এবং সংরক্ষিত রাখে। ‌এনআইআই হল জাপানে তথ্যব্যবস্থা বিজ্ঞানের উপর ব্যাপক গবেষণা করার একমাত্র প্রতিষ্ঠান। এটি গ্র্যাজুয়েট ইউনিভার্সিটি ফর অ্যাডভান্সড স্টাডিজের একটি প্রধান অঙ্গ এবং ২০০২ সাল থেকে এখান থেকে তথ্যব্যবস্থা বিজ্ঞান বিষয়ে পিএইচডি ডিগ্রী প্রদান করা হচ্ছে।
১৯৭৩ সালের অক্টোবরে বিজ্ঞান কাউন্সিলে উত্থাপিত শিক্ষা, বিজ্ঞান, ক্রীড়া এবং সংস্কৃতি মন্ত্রণালয়ের একটি প্রস্তাবের মাধ্যমে এনআইআই-এর সূচনা হয়েছিল, যার শিরোনাম ছিল "ইমপ্রুভ সার্কুলেশন সিস্টেম ফর একাডেমিক ইনফরমেশন" (বিদ্যায়তনিক তথ্যের জন্য উন্নত প্রচারণা পদ্ধতি)। ১৯৭৬ সালে টোকিও বিশ্ববিদ্যালয়ে লাইব্রেরি এবং তথ্য বিজ্ঞানের জন্য গবেষণা কেন্দ্র প্রতিষ্ঠিত হয়, যেটি প্রতিষ্ঠানটিকে "জাতীয় তথ্যব্যবস্থা বিজ্ঞান ইনস্টিটিউট"-এ পরিণত হওয়ার পথ তৈরি করে দেয়। ১৯৮৩ সালে গবেষণা কেন্দ্রটিকে পুনর্গঠিত করা হয় এবং গ্রন্থপঞ্জী সংক্রান্ত তথ্য কেন্দ্রে রূপান্তরিত করা হয়, কিন্তু তখনও এটি টোকিও বিশ্ববিদ্যালয়ের তত্ত্বাবধানে কাজ চালিয়ে যায়। কেন্দ্রটি ১৯৮৬ সালে আবারও পুনর্গঠন করা হয়েছিল এবং "ন্যাশনাল সেন্টার ফর সায়েন্স ইনফরমেশন সিস্টেমস" (NACSIS) নামকরণ করা হয়েছিল। 
এনএসিএসআইএস ছিল টোকিও বিশ্ববিদ্যালয় থেকে স্বাধীন হিসেবেইনস্টিটিউটের প্রথম আবির্ভূত হওয়া রূপ। ইনস্টিটিউটটি কম্পিউটার এবং ইন্টারনেট প্রযুক্তির অগ্রগতির সাথে সাথে বিকশিত এবং বৃদ্ধি পেয়েছে এবং অবশেষে ন্যাশনাল সেন্টার ফর সায়েন্স ইনফরমেশন সিস্টেম গড়ে তোলার প্রাথমিক দৃষ্টিভঙ্গিকে ছাড়িয়ে গেছে। ২০০০ সালের এপ্রিলে এই কেন্দ্রটিকে সংস্কার করা হয় এবং "জাতীয় তথ্যব্যবস্থা বিজ্ঞান ইনস্টিটিউট" হিসাবে সংস্কার করা হয়।
এনআইআই টোকিওর চিওদা জেলায় অবস্থিত। এটি হিটোতসুবাশি ইউনিভার্সিটি গ্র্যাজুয়েট স্কুল অফ ইন্টারন্যাশনাল কর্পোরেট স্ট্র্যাটেজি এবং সেন্টার ফর ইউনিভার্সিটি ফিন্যান্স সহ 'ন্যাশনাল সেন্টার অফ সায়েন্সেস' বিল্ডিংয়ের একটি প্রধান অংশ।
ইনস্টিটিউটটি তথ্য ব্যবস্থাপনার জন্য তথ্য সংগ্রহের কৌশল এবং পদ্ধতি সম্পর্কিত বৈজ্ঞানিক গবেষণার উপর দৃষ্টি নিবদ্ধ করে। ইনস্টিটিউটের প্রাথমিক লক্ষ্য হল জাপানে তথ্যব্যবস্থা বিজ্ঞানে জ্ঞান বৃদ্ধি করা, কিন্তু এটি তথ্যব্যবস্থা বিজ্ঞানে আন্তর্জাতিক মানের উন্নয়ন সহ একাধিক লক্ষ্যের অগ্রগতির জন্য আন্তর্জাতিক এবং বিনিময় গবেষক এবং ইনস্টিটিউটের সাথে ঘনিষ্ঠভাবে কাজ করে।
ওয়েবক্যাট এবং ওয়েবক্যাট প্লাস হল উন্নত অনুসন্ধান ডাটাবেস যা এনআইআই-এর GeNii (নেটওয়ার্কযুক্ত বৌদ্ধিক তথ্যের জন্য বৈশ্বিক পরিবেশ - Global Environment for Networked Intellectual Information) বিভাগের একটি অংশ হিসাবে গড়া এবং রক্ষণাবেক্ষণ কৃত।
লেবাননের জেলা

লেবাননের নয়টি মোহাফজাত ২৫টি জেলায় (কজায়) বিভক্ত। একমাত্র বৈরূত মোহাফজা জেলায় বিভক্ত নয় এবং আক্কার মোহাফজাটি শুধুমাত্র এক জেলা নিয়ে গঠিত।
জেলাসমূহ আবার পৌরসভাসমূহে বিভক্ত।
সোভিয়েত নৌবাহিনী

সোভিয়েত নৌবাহিনী ছিল সোভিয়েত ইউনিয়নের সৈন্যদের একটি বড় দলের মতো। দ্বিতীয় বিশ্বযুদ্ধ নামক একটি বড় যুদ্ধে তারা অত্যন্ত শক্তিশালী এবং গুরুত্বপূর্ণ ছিল। অনেক আগে, ১৯১৭ সালে, সোভিয়েত নৌবাহিনী নামে কিছু তৈরি করা হয়েছিল। এটি ঘটেছে কারণ অক্টোবর বিপ্লব বলে কিছু ঘটেছিল এবং ইউরোপে পরিবর্তন ঘটায়। প্রথমে, এটি রেড আর্মি নামক কিছুর একটি অংশ ছিল, কিন্তু পরে, এটি তার নিজস্ব পৃথক দল হয়ে ওঠে।
সোভিয়েত নৌবাহিনীর তিনটি প্রধান স্থান ছিল যেখানে তারা কাজ করেছিল: বাল্টিক সাগর, কৃষ্ণ সাগর এবং উত্তর সাগর। তারা এই জায়গাগুলিতে শক্তিশালী হতে চেয়েছিল, তাই তারা সেখানে তাদের সামরিক ক্ষমতা উন্নত করার চেষ্টা করেছিল। কিন্তু তাদের একটি সমস্যা ছিল যে তাদের কাছে অন্যান্য নৌবাহিনীর মতো নতুন এবং অভিনব প্রযুক্তি ছিল না।
সোভিয়েত নৌবাহিনীতে সাবমেরিন এবং যুদ্ধজাহাজের মতো সৈন্য ও সরঞ্জামের একটি বড় দল ছিল। তাদের সাহায্য করার জন্য তাদের প্রচুর ভবন এবং জিনিস ছিল। তারা নতুন প্রযুক্তি ব্যবহার করে এবং নতুন ধারণা নিয়ে এসে অর্থ সঞ্চয় করতে সক্ষম হয়েছিল।
সোভিয়েত নৌবাহিনী বিশ্বের বিভিন্ন স্থানে তার জাহাজ পাঠানোর মাধ্যমে আরও বড় হয়েছে, এবং তারা কীভাবে কথা বলে, প্রশিক্ষণ দেয় এবং রাসায়নিকের সাথে কাজ করে তার সংস্থাগুলিকে আরও ভাল করে তোলে।
সোভিয়েত নৌবাহিনী প্রথম বিশ্বযুদ্ধের পরে তৈরি হয়েছিল। ইউরোপের দুটি শক্তিশালী দেশ একত্রিত হলে সোভিয়েত সামরিক বাহিনী প্রস্তুত হতে শুরু করে। প্রথমে, এটি রেড আর্মির অংশ ছিল এবং বেশিরভাগই বাল্টিক সাগরে কাজ করত। তারপর, 19৳৳, এটি নিজস্ব পৃথক নৌবাহিনীতে পরিণত হয়। সোভিয়েত নৌবাহিনী সত্যিই শক্তিশালী ছিল, কিন্তু পূর্ব ইউরোপ এবং বিশ্ববিদ্যালয়গুলোতে তাদের কিছু সমস্যা ছিল। 1991 সালে, সোভিয়েত ইউনিয়ন বিভক্ত হয়।
সোভিয়েত নৌবাহিনী একটি শক্তিশালী যুদ্ধ বাহিনী হয়ে ওঠার জন্য সত্যিই কঠোর পরিশ্রম করেছিল। যুদ্ধের জন্য প্রয়োজনীয় জাহাজ এবং অন্যান্য জিনিস কেনার জন্য তাদের কাছে প্রচুর অর্থ ছিল। তারা তাদের নৌবাহিনীকে আরও শক্তিশালী এবং কঠোর করেছে যাতে তারা যুদ্ধে আরও ভালভাবে লড়াই করতে পারে।
সোভিয়েত নৌবাহিনী তিনটি সাগরে খুব সক্রিয় ছিল: বাল্টিক সাগর, কৃষ্ণ সাগর এবং উত্তর সাগর। যে কোন সংঘাতের জন্য আরও ভালোভাবে প্রস্তুত থাকার জন্য তারা এই এলাকায় তাদের নৌবাহিনীকে আরও বড় এবং শক্তিশালী করেছে।
প্রযুক্তিগত সহায়তা এবং সহায়তা মানে কাউকে তাদের প্রযুক্তিগত সমস্যায় সাহায্য করা। সোভিয়েত নৌবাহিনী, যা নৌকা এবং সাবমেরিনের একটি বড় দলের মতো, অন্যদের কাছ থেকে আরও ভাল প্রযুক্তি এবং সাহায্য পেয়ে নিজেরাই জিনিসগুলির জন্য প্রস্তুত হয়েছিল। তারা শক্তিশালী ছিল কারণ তাদের সত্যিই ভাল নৌকা, সাবমেরিন এবং হেলিকপ্টারের প্রযুক্তি ছিল।
সোভিয়েত নৌবাহিনী নতুন প্রযুক্তি ব্যবহার করে এবং নতুন ধারণা নিয়ে আসার মাধ্যমে তার অর্থ এবং কোথায় অবস্থিত তা পরিবর্তন করেছে।
মেলখুম ট্রেইল

মেলখুম ট্রেইল চট্টগ্রাম জেলার মীরসরাই উপজেলার জোরারগঞ্জ ইউনিয়নে অবস্থিত একটি গিরিপথ।
মেল একপ্রকার লতা, যা মাছের চেতনানাশক হিসাবে কাজ করে। স্থানীয়রা একসময় মাছ শিকারের জন্য কুমের পানিতে মেল লতার রস ছিটিয়ে দিত। রস ছিটানোর কিছুক্ষণ পর কুমের পানিতে থাকা মাছ (বিশেষ করে চিংড়ি) মরে ভেসে উঠত। এভাবে মাছ শিকার করতে করতে একসময় এই অঞ্চলের নাম হয়ে উঠে মেলকুম বা মেলখুম।
মেলখুম ট্রেইল চট্টগ্রাম জেলার মীরসরাই উপজেলার জোরারগঞ্জ ইউনিয়নের সোনাপাহাড় এলাকায় অবস্থিত।
মেলখুমের প্রবেশপথের দুই পাশে প্রায় ১০০ থেকে ২০০ ফুট খাড়া উঁচু পাহাড় আড়াআড়িভাবে দাঁড়িয়ে আছে। পাহাড়ের মাঝখানে রয়েছে সরু পিচ্ছিলপথ। চলার পথটি খুব সরু হওয়ায় ভিতরে সূর্যের আলো প্রবেশ করতে পারে না। ফলে দিনের বেলায়ও কূপটি ঘন অন্ধকার হয়ে থাকে। এছাড়া, কূপের কিছু কিছু জায়গায় গভীরতা খুব বেশি হওয়ায় এটি ভয়ানক দেখায়।
ঢাকা অথবা চট্টগ্রাম শহর থেকে বাস বা ট্রেনে করে সোনাপাহাড়ের নাহার এগ্রো আসতে হবে। সেখান থেকে পূর্বদিকের রাস্তা ধরে ৫ মিনিট হাঁটলে রেললাইন পাওয়া যাবে। রেললাইন পার হওয়ার পর মাটির রাস্তা ধরে ১৫-২০ মিনিট হাঁটলে একটি কালভার্ট দেখা যাবে। কালভার্টের ডানদিকে একটি পাথরবিহীন সরু ছড়া রয়েছে। ছড়া হতে উজানের দিকে ৪৫-৫০ মিনিট হাঁটলে মেলখুম ট্রেইল দেখা যাবে।
সাঁতার না জানলে ও শ্বাসকষ্ট বা ঠান্ডাজনিত সমস্যা থাকলে মেলখুমে না যাওয়া উচিত। কারণ খুমের পানি অনেক ঠান্ডা। এছাড়া, জায়গাটি মোবাইল নেটওয়ার্কের আওতাভুক্ত নয়।
২০২৩ সালের ১৪ মার্চ ও ২৪ এপ্রিল মেলখুমে ঘুরতে এসে ১৩ জন পর্যটক আটকা পড়ে। পরে জোরারগঞ্জ থানা পুলিশ দীর্ঘ ৮ ঘণ্টা অভিযান চালিয়ে তাদেরকে উদ্ধার করে। জোরারগঞ্জ থানার ভারপ্রাপ্ত কর্মকর্তা জাহেদ হোসেন বলেন, "মেলকুম গিরিখাতটি দুর্গম এলাকায় হওয়ায় দিনের আলো কমে গেলেই পর্যটকেরা দিক ভুল করেন। অভিজ্ঞ গাইড ছাড়া এ স্থানে না যেতে পর্যটকদের অনুরোধ করা হচ্ছে। এ ধরনের ঘটনা রোধে বন বিভাগ ও উপজেলা প্রশাসনের সহায়তায় আমরা ব্যবস্থা গ্রহণ করবো।" এরই মধ্যে বনবিভাগ কর্তৃক মেলখুমের বিভিন্ন প্রবেশপথে সতর্কীকরণ বিজ্ঞপ্তি ও সাইনবোর্ড টাঙানো হয়েছে।
মৌলিক জীববিদ্যার জন্য জাতীয় প্রতিষ্ঠান, জাপান

মৌলিক জীববিদ্যার জন্য জাতীয় প্রতিষ্ঠান, বা, (এনআইবিবি - NIBB) হলো জাপানের আইচি প্রশাসনিক অঞ্চলের ওকাজাকি শহরে অবস্থিত একটি গবেষণা প্রতিষ্ঠান এবং স্নাতকোত্তর পর্যায়ের বিশ্ববিদ্যালয়। এটি জাপানে সরকারি এবং বেসরকারি বিশ্ববিদ্যালয় ও গবেষণা প্রতিষ্ঠানগুলোর সাথে মিলিতভাবে জীববিদ্যা সম্পর্কিত গবেষণার উন্নয়নের লক্ষ্যে ১৯৭৭ সালে প্রতিষ্ঠা করা হয়।
যদিও ইনস্টিটিউটের প্রাথমিক দৃষ্টিপাত করা হয়েছে মৌলিক জীববিজ্ঞানে, তবে সেখানে গবেষণায় বিভিন্ন ধরনের জৈবিক ক্ষেত্র রয়েছে, যেমন কোষবিদ্যা, উন্নয়ন জীববিজ্ঞান, স্নায়ুবিজ্ঞান, বিবর্তনীয় জীববিজ্ঞান, পরিবেশ জীববিদ্যা এবং গাণিতিক জীববিজ্ঞান। , এনআইবিবি-তে পরিচালিত গবেষণার ফলাফল সায়েন্স, নেচার এবং প্রসিডিংস অফ দ্যা ন্যাশনাল একাডেমি অফ সায়েন্সেস -এর মতো সমকক্ষ পর্যালোচনা করা প্রকাশনাগুলিতে নিয়মিত প্রকাশিত হয়।
একটি গবেষণা প্রতিষ্ঠান হওয়ার পাশাপাশি এনআইবিবি উচ্চ শিক্ষার একটি প্রতিষ্ঠান হিসেবেও কাজ করে। যেমন, এটি দ্যা গ্র্যাজুয়েট ইউনিভার্সিটি ফর অ্যাডভান্সড স্টাডিজ, সোকেনডাইের লাইফ সায়েন্স স্কুলের মৌলিক জীববিদ্যা বিভাগ গঠন করে। বিভাগটি বিশ্ববিদ্যালয়ের স্নাতকদের জন্য পাঁচ বছরের ডক্টরাল প্রোগ্রাম এবং ইতোমধ্যে মাস্টার্স কোর্স সম্পন্ন করা শিক্ষার্থীদের জন্য তিন বছরের সিনিয়র ডক্টরাল কোর্স অফার করে।
অন্যান্য বিশ্ববিদ্যালয় এবং প্রতিষ্ঠানে তালিকাভুক্ত স্নাতক শিক্ষার্থীরাও এনআইবিবি-এর অধ্যাপকদের তত্ত্বাবধানে নির্দিষ্ট সময়ের জন্য সেখানে গবেষণা করার সুযোগ পায়।
প্রতিষ্ঠানটি আন্তর্জাতিক বৈজ্ঞানিক সম্প্রদায় এবং জাপানের গবেষকদের মধ্যে সহযোগিতা ও যোগাযোগর ক্ষেত্রে বিভিন্ন সম্মেলন, সেমিনার এবং হাতে-কলমে ব্যবহারিক কোর্স আয়োজনের মাধ্যমে একটি প্রবেশ-দ্বার হিসেবে কাজ করে।
এনআইবিবি-এর মহাপরিচালক এর কার্যক্রম তত্ত্বাবধান করেন এবং এর পরিচালনা ও ব্যবস্থাপনার সম্পাদনের জন্য এনআইবিবি-এতে কর্মরত অধ্যাপক এবং এনআইবিবি-এর বাইরের সমান সংখ্যক নেতৃস্থানীয় জীববিজ্ঞানীদের সমন্বয়ে গঠিত একটি উপদেষ্টা কমিটির সহায়তায় নেন।
২০০৪ সালে এনআইবিবি অন্য চারটি জাতীয় প্রতিষ্ঠান - জাপানের জাতীয় জ্যোতির্বিদ্যা পর্যবেক্ষণ কেন্দ্র (National Astronomical Observatory of Japan), ন্যাশনাল ইনস্টিটিউট ফর ফিউশন সায়েন্স (National Institute for Fusion Science), ন্যাশনাল ইনস্টিটিউট ফর ফিজিওলজিক্যাল সায়েন্স (National Institute for Physiological Sciences) এবং ইনস্টিটিউট ফর মলিকুলার সায়েন্স (Institute for Molecular Science) - সাথে জোটবদ্ধভাবে এই পাঁচটি প্রতিষ্ঠানের গবেষকদের মধ্যে সহযোগিতার বৃদ্ধি করতে "ন্যাশনাল ইনস্টিটিউট অফ ন্যাচারাল সায়েন্সেস, জাপান" (National Institutes of Natural Sciences, Japan - NINS) প্রতিষ্ঠা করে।
এলিজাবেথ শাকম্যান হার্ড

এলিজাবেথ শাকম্যান হার্ড (জন্ম ১৯৭০) ধর্ম ও রাজনীতি বিষয়ক পণ্ডিত। তিনি যুক্তরাষ্ট্রের ইলিনয় অঙ্গরাজ্যের ইভানস্টনে নর্থওয়েস্টার্ন ইউনিভার্সিটির রাষ্ট্রবিজ্ঞান এবং রিলিজিয়াস স্ট্যাডিজ বিভাগের অধ্যাপক। 
হার্ড প্রথমে ওয়েসলেয়ান ইউনিভার্সিটি থেকে (বিএ), পরে পর্যায়ক্রমে ইয়েল ইউনিভার্সিটি (এমএ) এবং জনস হপকিন্স ইউনিভার্সিটিতে (পিএইচডি) করেন। তিনি ২০০২ সাল থেকে নর্থওয়েস্টার্ন ইউনিভার্সিটিতে শিক্ষকতা করছেন। হার্ড জাতীয় ও আন্তর্জাতিক পর্যায়ের ধর্ম ও রাজনীতি, সেই সাথে মার্কিন যুক্তরাষ্ট্রের ধর্ম ও পররাষ্ট্র নীতি নিয়ে কাজের জন্য পরিচিত। মার্কিন যুক্তরাষ্ট্র, মধ্যপ্রাচ্যের তুরস্ক এবং ইরান ও আফ্রিকার তিউনিসিয়া নিয়ে গবেষণা করেন। "বোস্টন রিভিউ", "পাবলিক কালচার", "দ্য আটলান্টিক", "শিকাগো ট্রিবিউন", "ফরেন পলিসি" এবং "ওয়াশিংটন পোস্টে" প্রায়ই তার নিবন্ধ প্রকাশিত হয়। তার গবেষণা হেনরি লুস ফাউন্ডেশন এবং আমেরিকান কাউন্সিল অফ লার্নড সোসাইটিজ /লুস প্রোগ্রাম ইন রিলিজিয়ন, জার্নালিজম অ্যান্ড ইন্টারন্যাশনাল অ্যাফেয়ার্স দ্বারা সমর্থিত হয়েছে। তিনি ধর্মনিরপেক্ষতা, ধর্ম এবং পাবলিক স্ফিয়ার সম্পর্কিত ইমানেন্ট ফ্রেম ডিজিটাল ফোরামে দীর্ঘ সময়ের অবদানকারী এবং নর্থ ওয়েস্টার্ন ইউনিভার্সিটিতে মধ্য প্রাচ্য এবং উত্তর আফ্রিকান স্টাডিজ প্রোগ্রামের প্রতিষ্ঠাতা সদস্য।
নিশেকাম

নিষেকম্ হলো হিন্দুদের মধ্যে প্রথম যৌন মিলনের সাথে যুক্ত আচার। বিবাহের পর শুধুমাত্র চতুর্থ দিনের রাতে পরিপূর্ণতার অনুমতি দেওয়া হয়।
নিশেকাম আচারের সত্যতা এখনো নির্ধারণ করা হয়নি। জনপ্রিয় অনুশীলনে, বর ও কনের বিশেষ ব্যবস্থা রয়েছে যেখানে তারা পূর্ব-নির্ধারিত শুভ সময়ে প্রথম রাতেই যৌন কার্যকলাপে লিপ্ত হয়। স্থানীয় ও পরিবারের গৃহসূত্র অনুসরণের উপর এটা নির্ভর করে। উত্তর ভারতীয়দের অধিকাংশই শুক্ল যজুর্বেদ অনুসরণ করে, তাই তারা বিবাহের চতুর্থ দিনে এটি করে। যেখানে অন্যান্য কল্পসূত্রে উল্লেখ রয়েছে  গৃহপ্রবেশের ঠিক পরে, যা অনেক এলাকায় বিয়ের পরের দিন ঘটে। গৃহ প্রবেশের পরে এবং নিশেকামের আগে দম্পতিকে একে অপরের সাথে কথা বলা বা দেখতে দেওয়া হয় না। কনেকে নিশেক পর্যন্ত নারীদের সংস্থায় রাখা হয়।
আদিমূর্তি
পরিপূর্ণতা

পরিপূর্ণতা হল নাগরিক বা ধর্মীয় আইনের ঐতিহ্য ও বিধিতে বিবাহের সমাপ্তি, এটি দুই ব্যক্তির মধ্যে প্রথম যৌন মিলনের কাজ, একে অপরের সাথে তাদের বিবাহের পরে। পরিপূর্ণতার সংজ্ঞা সাধারণত শিশ্নীয়-যোনি যৌন অনুপ্রবেশকে বোঝায়, কিন্তু কিছু ধর্মীয় মতবাদ বলে যে অতিরিক্ত প্রয়োজনীয়তা রয়েছে যে কোনো গর্ভনিরোধক ব্যবহার করা উচিত নয়।
বিবাহের তত্ত্ব থেকে পরিপূর্ণতার ধর্মীয়, সাংস্কৃতিক বা আইনি তাৎপর্য দেখা দিতে পারে যেটির উদ্দেশ্য অংশীদারদের আইনত স্বীকৃত বংশধর তৈরি করা, বা তাদের যৌন ক্রিয়াকলাপকে একত্রে অনুমোদন প্রদান করা, বা উভয়ই, এবং এর অনুপস্থিতি চিকিৎসার সমান হতে পারে। বিবাবিবাহিত হওয়ার অবস্থা সম্পূর্ণ করতে না পারা, অথবা এমন বিবাহ তৈরি করা যা পরে প্রত্যাখ্যান করা হতে পারে। এইভাবে কিছু আইনি ব্যবস্থায় বিয়ে বাতিল করা হতে পারে যদি তা সম্পন্ন না হয়। সাধারণ আইন বিবাহের ক্ষেত্রেও সমাপ্তি প্রাসঙ্গিক। পরিপূর্ণতার গুরুত্ব বিভিন্ন বিছানার আচার-অনুষ্ঠানের বিকাশের দিকে পরিচালিত করেছে।
এই আনুষ্ঠানিক ও আক্ষরিক ব্যবহারগুলি ছাড়াও, শব্দটি অনানুষ্ঠানিক এবং কম সুনির্দিষ্ট ব্যবহারের ক্ষেত্রেও বিদ্যমান যা বিভিন্ন তীব্রতা ও সময়কালের সম্পর্কের মধ্যে যৌন বৈশিষ্ট্য বোঝায়।
আদিমূর্তি

আদিমূর্তি () হল হিন্দু দেবতা বিষ্ণুর একটি রূপ। এটি তার নারায়ণ রূপের অনুরূপ বলে মনে করা হয়।
এই রূপে, বিষ্ণুকে তার সর্প, শেশার কুণ্ডলীতে উপবিষ্ট দেখানো হয়েছে।
আদিমূর্তি হল বিষ্ণুর চতুর্ভুজা প্রতিনিধিত্ব, যা তার আদিম রূপকে চিত্রিত করে। তিনি সাপের কুণ্ডলীর উপর সুখাসন ভঙ্গিতে বসে আছেন, তার বাম পা সাপের উপর ভাঁজ করে এবং ডান পা পাশে ঝুলছে। শেশার পাঁচ বা সাতটি মাথা তার মাথায় ছাউনি তৈরি করে এবং দেবতার প্রতীকগুলি ধরে রাখে। তিনি তার দুই সহধর্মিনী দ্বারা সংসর্গী হয়।
ছত্র
বস্তু বিজ্ঞানের জন্য জাতীয় প্রতিষ্ঠান

বস্তু বিজ্ঞানের জন্য জাতীয় প্রতিষ্ঠান, বা, হলো জাপানের একটি স্বাধীন প্রশাসনিক প্রতিষ্ঠান এবং দেশটির বৃহত্তম বৈজ্ঞানিক গবেষণা কেন্দ্রগুলির মধ্যে একটি।
আজকের এই বৈজ্ঞানিক গবেষণা কেন্দ্রেটির বৃদ্ধি এবং বিকাশ বেশ কয়েকটি স্থানে বেশ কয়েকটি পর্যায় অতিক্রম করেছে:
১৯৫৬ সালে জাপানের রাজধানী টোকিওর মেগুরোতে "ন্যাশনাল রিসার্চ ইনস্টিটিউট ফর মেটালস" (এনআরআইএম) প্রতিষ্ঠিত হয়। ১৯৭৯ সালে এনআরআইএম সুকুবায় একটি কার্যালয় খোলে। ১৯৯৫ সাল নাগাদ ইনস্টিটিউটটি তার বেশিরভাগ কার্যাবলীই এই স্থানে স্থানান্তরিত করে। মেগুরো ক্যাম্পাস বিদ্যমান রয়েছে, যেটি ন্যাশনাল ইনস্টিটিউট ফর মেটেরিয়ালস সায়েন্সের উত্তরসূরি এনআরআইএম-এর একটি অংশ।
১৯৬৬ সালে টোকিওর তোশিমায় "ন্যাশনাল ইনস্টিটিউট ফর রিসার্চ ইন ইনঅর্গানকম্যাটারিয়ালস্" (এনআইআরআইএম) প্রতিষ্ঠিত হয়। ১৯৭২ সালে সুকুবা বিজ্ঞান নগর গড়ে ওঠার একেবারে প্রাথমিক পর্যায়ে এনআইআরআইএম সুকুবাতে স্থানান্তরিত করা হয়। এই ঘটনাটিকে জাপানের একটি জাতীয় গবেষণা প্রতিষ্ঠানের প্রথম স্থানান্তর হিসাবে বিবেচনা করা হয়।
২০০১ সালে এনআরআইএম এবং এনআইআরআইএমকে একীভূত করে সুকুবাতে একটি স্বাধীন প্রশাসনিক প্রতিষ্ঠান হিসেবে এনআইএমএস প্রতিষ্ঠা করা হয়।
এনআইএমএস-এর ক্যাম্পাসের নাম সেনজেন, নামিকি, সাকুরা এবং মেগুরো। এছাড়াও, জাপানের হিয়োগো প্রশাসনিক অঞ্চলে অবস্থিত SPring-8 সিনক্রোট্রনে এনআইএমএস-এর একটি বিমলাইন স্টেশন রয়েছে। যদিও সমস্ত শাখাতেই বৈজ্ঞানিক গবেষণা কর্মকাণ্ড পরিচালিত হয়, তবে বেশিরভাগ প্রশাসনিক কাজ সেনজেনে করা হয়। প্রায় ১,৫০০ জন গবেষক, প্রকৌশলী এবং প্রশাসনিক কর্মী এই শাখাগুলিতে নিযুক্ত আছেন। সেনজেন, নামিকি এবং সাকুরা শাখা সুকুবা বিজ্ঞান নগর হতে কয়েক কিলোমিটার দূরত্বের মধ্যে - সুকুবা এক্সপ্রেস ট্রেনের মাধ্যমে টোকিও থেকে এক ঘন্টার মধ্যে এখানে যাওয়া যায়। একটি বিনামূল্যের শাটল বাস পরিবহন সুকুবা ক্যাম্পাসের মধ্যে চলাচল করে।
এনআইএমএস একটি গতিশীল সংস্থা হিসেবে গড়ে উঠেছে; এবং কার্যত প্রতি মাসে নতুন উদ্যোগ চালু করা হয়। এর মধ্যে উল্লেখযোগ্য হল:
এনআইএমএস বাল্ক এবং ন্যানোস্কেল আকারে ধাতু, অর্ধপরিবাহী, সুপারকন্ডাক্টর, সিরামিক এবং জৈব পদার্থের সংশ্লেষণ, চরিত্রায়ন এবং প্রয়োগের উপর জোরালোভাবে জোর দিয়ে বস্তুর গবেষণায় নিবেদিত। পরীক্ষণগুলি ইলেকট্রনিক্স, অপটিক্স, আবরণ, জ্বালানী কোষ, অনুঘটক এবং জৈবপ্রযুক্তি সহ বিস্তৃত পরিসরকে অন্তর্ভুক্ত করে। এখানকার গবেষণার বৈশিষ্ট্য হিসাবে ইলেক্ট্রন মাইক্রোস্কোপি, উচ্চ-শক্তির কণা বিম এবং উচ্চ চৌম্বকীয় ক্ষেত্রগুলির সাথে যুক্ত কৌশলগুলি বিশেষভাবে ব্যবহৃত হয়। বেশিরভাগ গবেষণাই ব্যবহারিক পরীক্ষামূলক, যদিও অন্তত একটি গবেষণা কেন্দ্র তাত্ত্বিক মডেলিংয়ের নিয়ো কাজ করে।
জাতীয় উন্নত শিল্প বিজ্ঞান ও প্রযুক্তি প্রতিষ্ঠান

উন্নত শিল্প সম্পর্কিত বিজ্ঞান ও প্রযুক্তির জাতীয় প্রতিষ্ঠান, বা, , বা, AIST হল একটি জাপানি গবেষণা কেন্দ্র যার সদর দপ্তর টোকিও]তে অবস্থিত। এর বেশিরভাগ কর্ম অঞ্চলই ইবারাকি প্রশাসনিক অঞ্চলের সুকুবা আইজ্ঞান নগর এবং সমগ্র জাপান জুড়ে বেশ কয়েকটি শহরে অবস্থিত। ইনস্টিটিউটটি আর্থ-সামাজিক চাহিদা পূরণের জন্য বৈজ্ঞানিক ও প্রকৌশল জ্ঞানকে একীভূত করতে পরিচালিত হয়। এটি ২০০১ সালে অর্থনীতি, বাণিজ্য ও শিল্প মন্ত্রণালয়ের অধীনে একটি স্বাধীন প্রশাসনিক প্রতিষ্ঠান সম্পর্কিত একটি নতুন পরিকল্পিত আইনি সংস্থার দ্বারা গঠিত হয়।
বর্তমান অবয়বে এআইএসটি ২০০১ সালে প্রতিষ্ঠিত হলেও এর পূর্বসূরি প্রতিষ্ঠানগুলি ১৮৮২ সাল থেকে দেশটিতে কাজ করছে। ২০১৫ সালে এটি আন্তর্জাতিক পরিমাপবিজ্ঞান সহযোগিতা কার্যালয় সহ জাপানে ৪০টিরও বেশি গবেষণা প্রতিষ্ঠান এবং বেশ কয়েকটি শাখা পরিচালনা করেছে।
ইনস্টিটিউট বৈজ্ঞানিক এবং প্রকৌশল জ্ঞান ব্যবহার এবং একীভূত করার চেষ্টা করে যা বহুমুখী এবং অত্যন্ত জটিল আর্থ-সামাজিক চাহিদা মোকাবেলার জন্য বিভিন্ন শাখায় বিভক্ত এবং যা সময়ের সাথে সাথে দ্রুত পরিবর্তিত হয়। 
এআইএসটি সেই ধরনের গবেষণাকে টাইপ-২ ধরণের মৌলিক গবেষণা হিসাবে সংজ্ঞায়িত করে, যেটি একাধিক শাখাকে একীভূত করে এবং সমন্বিত জ্ঞান ব্যবহারের জন্য পদ্ধতি তৈরি করে; অন্যদিকে, প্রথাগত মৌলিক গবেষণাকে টাইপ-১ ধরণের মৌলিক গবেষণা হিসাবে সংজ্ঞায়িত করা হয়, যা প্রাকৃতিক ঘটনাকে নিয়ন্ত্রণ করে এমন অভিনব নিয়ম, আইন এবং নীতির সন্ধান এবং আবিষ্কার করে। 
এআইএসটি সম্পূর্ণ গবেষণা সম্পন্নে, টাইপ-১ ধরণের মৌলিক গবেষণা থেকে শুরু করে নিবিড় টাইপ-২ ধরণের মৌলিক গবেষণা পরিচালনার মাধ্যমে, পণ্যের উন্নয়ন পর্যন্ত তার সর্বোচ্চ অগ্রাধিকার দেয়। 
এআইএসটি-এর প্রতিটি ইউনিট একটি সমন্বিত গবেষণা ব্যবস্থা প্রতিষ্ঠার উপর তার সর্বোচ্চ অগ্রাধিকার দেয় যা বিভিন্ন বৈজ্ঞানিক পটভূমির গবেষকদের সমাজের চাহিদা মোকাবেলার জন্য দৃশ্যকল্প-ভিত্তিক গবেষণা প্রকল্পে অংশগ্রহণ করতে সক্ষম করে।
ইনস্টিটিউটটিতে বিভিন্ন ব্যাকগ্রাউন্ড এবং দক্ষতার স্তরের গবেষকদের নিয়োগ করা হয় যারা ইনস্টিটিউটের তিনটি প্রধান লক্ষ্যের সাথে সংশ্লিষ্ট বিষয়াদী নিয়ে গবেষণা করে। এর কর্মী সংখ্যা নিম্নরূপ:
১৮৮২ সালে প্রতিষ্ঠিত পুরানো "জাপানের ভূত্বাত্তিক জরিপ" (GSJ) প্রতিষ্ঠানটিকে প্রতিস্থাপন করে ২০০১ সালে এআইএসটি-এর ভূ-বৈজ্ঞানিক গবেষণা ইউনিট থেকে "জিওলজিক্যাল সার্ভে অফ জাপান" (GSJ) গঠন করা হয়।
কান্তারা: চ্যাপ্টার ওয়ান

কান্তারা: চ্যাপ্টার ওয়ান কন্নড়-ভাষার একটি আসন্ন ভারতীয় অ্যাকশন থ্রিলার চলচ্চিত্র। ছবিটি রচনা ও পরিচালনা করেছেন ঋষব শেঠি এবং হোম্বালে ফিল্মসের অধীনে প্রযোজনা করেছেন বিজয় কিরাগান্দুর। এটি ২০২২ সালের চলচ্চিত্র "কান্তারার" প্রিক্যুয়েল। ছবিতে অভিনয় করেছেন ঋষভ শেঠি, সপ্তমী গৌড়া, উর্বশী রাউটেলা এবং কিশোর।
২০২৩ সালের নভেম্বরে চিত্রগ্রহণ শুরু হয়েছিল। প্রথম চেহারা এবং টিজারটি ২৭ নভেম্বর ২০২৩-এ প্রকাশিত হয়েছিল। প্রচার পোস্টারটি কানি স্টুডিও দ্বারা নকশা করা হয়েছে। বি. আজনীশ লোকনাথ সাউন্ডট্র্যাক এবং ব্যাকগ্রাউন্ড স্কোর রচনা করেছেন। গান্ধী জয়ন্তীর সাথে মিলে ২ অক্টোবর ২০২৫ এ ছবিটি মুক্তি পাবে ।
ফিল্মের সাউন্ডট্র্যাক অ্যালবাম এবং ব্যাকগ্রাউন্ড স্কোর বি. আজনীশ লোকনাথ যিনি প্রিক্যুয়েল কান্তারার জন্য সুর করেছিলেন।
কানতারা: অধ্যায় ১ গান্ধী জয়ন্তীর সাথে মিলে ২ অক্টোবর ২০২৫-এ একটি প্রেক্ষাগৃহে মুক্তির জন্য নির্ধারিত হয়েছে।
ছবিটির ডিজিটাল ডিস্ট্রিবিউশন স্বত্ব অ্যামাজন প্রাইম অধিগ্রহণ করেছে।
কালু গঙ্গা

কালু গঙ্গা (; আক্ষরিক অনুবাদ: কালো নদী) হলো শ্রীলঙ্কার একটি বৃহৎ নদী। দৈর্ঘ্য পরিমাপের ফলে প্রাপ্ত তথ্য মতে, দীর্ঘ এই নদীটির উৎপত্তি আদম চূড়া হতে এবং কালুতারার নিকটে এসে এটি সমুদ্রে পতিত হয়েছে। কালু গঙ্গা রত্নাপুরা এবং কালুতারা জেলার ওপর দিয়ে প্রবাহিত হয়েছে এবং রত্নাপুরা নগরের পাশ দিয়ে গিয়েছে। মধ্য প্রদেশের পার্বত্য বনভূমি এবং সিনহারাজা সংরক্ষিত বনভূমি নদীটির জলের প্রধান উৎস। কালুতারার নিকটবর্তী স্থানে নদীর তীরে রয়েছে এডওয়ার্ডিয়ান ম্যানর, রিচমন্ড প্রসাদ।
কালু গঙ্গা অববাহিকা শ্রীলঙ্কার অন্যতম গুরুত্বপূর্ণ একটি নদী অববাহিকা যেখানে খুব বেশি বৃষ্টিপাত সংগঠিত হয় এবং প্রচুর নিষ্কাষন ঘটে। জলবিজ্ঞানগত এবং ভূসংস্থানগত কারণে নিম্ন প্লাবনভূমি নিয়মিত বন্যাক্রান্ত হয় এবং আর্থসামাজিক ক্ষেত্রে মারাত্মক প্রভাব রাখে। বিগত কয়েক বছর ধরে, অনেক গবেষক দেশের প্রধান নদী অববাহিকায় জলবায়ু পরিবর্তন নিয়ে গবেষণা করেছেন, কিন্তু কালু গঙ্গা অববাহিকায় জলবায়ু পরিবর্তন নিয়ে কোনো গবেষণা করা হয়নি; কিন্তু এখানকার বৃষ্টিপাতের পরিমাণ ক্রমান্বয়ে হ্রাস পাচ্ছে।
কালু গঙ্গা অববাহিকা শ্রীলঙ্কার দ্বিতীয় বৃহত্তম নদী অববাহিকা যা ২,৭৬৬ বর্গকিলোমিটার এলাকা জুড়ে বিস্তৃত এবং এর জলাবদ্ধতার বেশিরভাগ অংশই দেশের সর্বোচ্চ বৃষ্টিপাতের এলাকায় অবস্থিত, যা বার্ষিক উচ্চ বৃষ্টিপাতকে প্রতিফলিত করে। এই অববাহিকায় বার্ষিক বৃষ্টিপাত ৪,০০০ মিমি এবং বার্ষিক প্রবাহ ৪,০০০ মিলিয়ন কিউবিক মিটার বৃদ্ধি পায়। কালু গঙ্গা ২,২৫০ মিটার উচ্চতার পশ্চিম ঢালে প্রবল বৃষ্টিপাত যুক্ত আর্দ্র অঞ্চলের কেন্দ্রীয় পাহাড় থেকে উৎপন্ন হয় প্রায় ১২৯ কিলোমিটার পথ পাড়ি দিয়ে কালুতারায় সমুদ্রে পতিত হয়। অববাহিকার উপরের অংশে খাড়া গ্রেডিয়েন্ট এবং নীচের অংশে হালকা গ্রেডিয়েন্ট রয়েছে। নদী অববাহিকার এই জলতাত্ত্বিক এবং ভূ্থাইক বৈশিষ্ট্যের কারণে, এর নিম্ন প্লাবন সমভূমি দক্ষিণ-পশ্চিম মৌসুমী বায়ু প্রবাহের ফলে ঘন ঘন বন্যাক্রান্ত হয়।
শ্রীলঙ্কার অন্যতম দীর্ঘ নদী ও দ্বিতীয় বৃহত্তম অববাহিকা হওয়া সত্ত্বেও বন্যার প্রকোপের কারণে কালু গঙ্গা এলাকা দেশের আর্থ-সামাজিক প্রেক্ষাপটে পশ্চাদপদ। এখানে ধান ও অন্যান্য ফসল উত্পন্ন হলেও তা বন্যার কারণে ক্ষতিগ্রস্ত হয়। ফলে শ্রীলঙ্কা সরকার আন্তর্জাতিক সংস্থার সাথে মিলে ২০১৬ সালে ৯৬.২৬ মিলিয়ন ডলার ব্যয়ে একটি প্রকল্প গ্রহণ করে; যার মূল লক্ষ্য গৃহস্থালির ব্যবহার এবং সেচের জন্য উপলব্ধ জল সরবরাহ সম্প্রসারণ করার জন্য একটি জলাধার নির্মাণ করা, যেটির ফলস্বরূপ কৃষি ফলন বৃদ্ধি করবে এবং স্বাস্থ্য সূচকগুলিকে উন্নত করবে৷ জলাধারটি অভ্যন্তরীণ মৎস্য চাষের জন্যও ব্যবহার করা হবে, যার ফলে আর্থ-সামাজিক উন্নয়ন বৃদ্ধি পাবে এবং এই অঞ্চলে দারিদ্র্য হ্রাসে সহায়তা করবে।
কেভিন মোভাল্ড

কেভিন মোভাল্ড (; জন্ম: ৩ জুলাই ১৯৯৩) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৩ সালে, মোভাল্ড জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন।
কেভিন মোভাল্ড ১৯৯৩ সালের ৩রা জুলাই তারিখে জার্মানির আরফুর্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
মোভাল্ড জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
ইন্টারনেট স্যাক্রেড টেক্সট আর্কাইভ

ইন্টারনেট স্যাক্রেড টেক্সট আর্কাইভ (ISTA) হল একটি সান্তা ক্রুজ, ক্যালিফোর্নিয়া-ভিত্তিক ওয়েবসাইট যা ইলেকট্রনিক পাবলিক ডোমেইন ধর্মীয় গ্রন্থগুলোর সংরক্ষণের জন্য নিবেদিত।
ওয়েবসাইটটি প্রথম জন ব্রুনো হেয়ার (১৯৫৫-২০১০), ক্যালিফোর্নিয়ার সান্তা ক্রুজে ৯ মার্চ, ১৯৯৯-এ জনসাধারণের জন্য খোলা হয়েছিল। হেয়ার ১৯৯০ এর দশকের শেষের দিকে "একটি বুদ্ধিবৃত্তিক চ্যালেঞ্জ" হিসাবে তার বাড়ি থেকে ওয়েবসাইট তৈরি করা শুরু করেছিলেন। সেই সময়ে, তিনি একটি ডট-কম কোম্পানিতে একজন সফ্টওয়্যার প্রকৌশলী হিসেবে কাজ করছিলেন এবং ধর্ম, লোককাহিনী এবং পৌরাণিক কাহিনীর উপর ১,০০০টিরও বেশি পাবলিক ডোমেইন বই স্ক্যান দিয়ে শুরু করেছিলেন। এর প্রতিষ্ঠার কারণ ছিল জ্ঞানের মাধ্যমে ধর্মীয় সহনশীলতার প্রচার। এর পাঠ্যগুলো ৭৭টি বিভিন্ন বিষয়শ্রেণীতে বিভক্ত। ওয়েবসাইটের রক্ষণাবেক্ষণের খরচ - দিনে পাঁচ লক্ষ থেকে দুই মিলিয়ন ভিজিট হয়- আর্থিক অনুদানের জন্য ডিভিডি, সিডি-রম, বা ইউএসবি ফ্ল্যাশ ড্রাইভে ওয়েবসাইটের বিক্রয় দ্বারা অর্থায়ন করা হয়।
ইন্টারনেট স্যাক্রেড টেক্সট আর্কাইভ তিনটি সাধারণ লিঙ্ক তালিকাভুক্ত করে, বিশ্ব ধর্ম, ঐতিহ্য এবং রহস্য। প্রথমটি আব্রাহামিক ধর্মের পাঠ্য সংক্রান্ত, সেইসাথে সেগুলোকে বর্ণনাকারী গৌণ উত্সগুলো। দ্বিতীয়টি মৌখিক পুরাণসমূহের প্রতিলিপি সহ আদিবাসী ধর্ম সংক্রান্ত। তৃতীয়টি নস্ট্রাডামাসের লেখা, আটলান্টিসের বর্ণনা এবং পৌত্তলিক গ্রন্থের দিকে নিয়ে যায়। মূল পৃষ্ঠায় একটি সাইট ম্যাপ রয়েছে যা বর্ণানুক্রমিকভাবে সংগঠিত।
পরমব্রত চট্টোপাধ্যায় অভিনীত চলচ্চিত্রের তালিকা

পরমব্রত চট্টোপাধ্যায় একজন ভারতীয় অভিনেতা, পরিচালক, প্রযোজক এবং টেলিভিশন ব্যক্তিত্ব। ভারতের পশ্চিমবঙ্গে তার উল্লেখযোগ্য অনুসারী রয়েছে। পরমব্রত তার কর্মজীবন শুরু করেছিলেন বাংলা টেলিভিশন এবং চলচ্চিত্র দিয়ে। বিদ্যা বালানের সাথে অভিনয় করে "কাহানি" (২০১২) চলচ্চিত্রে তার বলিউডে অভিষেক হয়। তিনি "ভাল থেকো" (২০০৩) তেও অভিনয় করেছিলেন, যেটি বিদ্যা বালানের প্রথম চলচ্চিত্র। তিনি বিশ্ব সঙ্গীত সম্পর্কে খুব ভালো জ্ঞান রাখেন এবং "ছায়া মানুষ" এবং "সামন্তরালের" মতো কয়েকটি বাংলা চলচ্চিত্রে গান গেয়েছেন।
তিনি অনেক টেলিভিশন ধারাবাহিক, টেলিফিল্ম এবং স্বল্পদৈর্ঘ্য ও পূর্ণদৈর্ঘ্য চলচ্চিত্রে অভিনয় করেছেন। ঋতুপর্ণা সেনগুপ্ত এবং রুদ্রনীল ঘোষ অভিনীত তার পরিচালনায় প্রথম পূর্ণদৈর্ঘ্য চলচ্চিত্র হল "জিও কাকা" । তার দ্বিতীয় পরিচালনায় ছিল "হাওয়া বদল" । "কাহানির" সাফল্যের সাত মাস পরে, তিনি জেফরি ডি. ব্রাউন দ্বারা চুক্তিবদ্ধ হন, যিনি ১৯৮৬ সালে তার প্রথম স্বল্পদৈর্ঘ্য চলচ্চিত্র "সোল্ড -"এর জন্য একাডেমি পুরস্কার জিতেছিলেন।
টোকিও ইনস্টিটিউট অব টেকনোলজি

টোকিও টেকের প্রধান ক্যাম্পাসটি মেগুরো এবং ওটার সীমানায় ওকায়ামাতে অবস্থিত; এর প্রধান প্রবেশদ্বারটি ওকায়ামা স্টেশনের মুখোমুখি। অন্যান্য ক্যাম্পাসগুলি সুজকাকেদাই এবং তামাচিতে অবস্থিত। টোকিও টেক ৬টি স্কুলে সংগঠিত, যার মধ্যে ৪০টিরও বেশি বিভাগ এবং গবেষণা কেন্দ্র রয়েছে। টোকিও টেকে ২০১৫-২০১৬ শিক্ষাবর্ষে ৪,৭৩৪ জন শিক্ষার্থী আন্ডার-গ্রাজুয়েটে এবং ১,৪৬৪ জন শিক্ষার্থী স্নাতক পর্যায়ে নথিভুক্ত হয়েছে। এখানে প্রায় ১,১০০ অনুষদ সদস্য কর্মরত আছেন। টোকিও ইনস্টিটিউট অব টেকনোলজি হতে একজন নোবেল পুরস্কার লাভ করেছেন; রসায়ন শাস্ত্রে নোবেল পুরস্কার বিজয়ী হিদেকি শিরাকাওয়া পিএইচ.ডি. এখানকার শিক্ষার্থী।
টোকিও ইনস্টিটিউট অফ টেকনোলজি জাপান সরকার কর্তৃক "টোকিও ভোকেশনাল স্কুল" হিসাবে ১৮৮১ সালের ২৬ মে মেইজি পুনরুদ্ধারের ১৪ বছর পরে প্রতিষ্ঠিত হয়েছিল। দ্রুত পশ্চিমাদের পদাঙ্ক অনুসরণ করার জন্য সরকার আশা করেছিল যে এই স্কুলটি নতুন আধুনিক কারিগর এবং প্রকৌশলী তৈরি করবে। ১৮৯০ সালে এটিকে "টোকিও টেকনিক্যাল স্কুল" নামে নামকরণ করা হয়। ১৯০১ সালে এটির নাম পরিবর্তন করে "টোকিও উচ্চতর কারিগরি বিদ্যালয়" রাখা হয়।
প্রারম্ভিক দিনগুলিতে স্কুলটি বৃহত্তর টোকিও অঞ্চলের পূর্বাঞ্চলীয় কুরামেতে অবস্থিত ছিল, যেখানে পুরানো শোগুনের যুগ থেকে অনেক কারিগরের কর্মশালা ছিল। কুরামে ক্যাম্পাসের ভবনগুলি ১৯২৩ সালের বৃহত্তর কান্টো ভূমিকম্পে ধ্বংস হয়ে যায়। পরের বছরে টোকিও উচ্চতর কারিগরি বিদ্যালয় কুরামে থেকে বৃহত্তর টোকিও এলাকার দক্ষিণ শহরতলির ওকায়ামার বর্তমান স্থানে স্থানান্তরিত হয়। ১৯২৯ সালে স্কুলটি "টোকিও ইউনিভার্সিটি অফ ইঞ্জিনিয়ারিং" হিসেবে নামাঙ্কিত হয় এবং পরবর্তীতে, ১৯৪৬ সালের দিকে এটিকে বর্তমান নাম "টোকিও ইনস্টিটিউট অফ টেকনোলজি" নামকরণ করা হয় ও এটি জাতীয় বিশ্ববিদ্যালয়ের মর্যাদা লাভ করার ফলে ডিগ্রি প্রদানের অনুমতি পায়।
টোকিও টেকের তিনটি ক্যাম্পাস রয়েছে - প্রধান ক্যাম্পাস হিসেবে ওকায়ামা মেগুরোতে "ওকায়ামা ক্যাম্পাস"; ২য় ক্যাম্পাস শিবাউরার তামাচিতে "তামাচি ক্যাম্পাস"' এবং ইয়োকোহামার মিডোরি-কুর নাগাতসুতাতে অবস্থিত "সুজুকাকেদাই ক্যাম্পাস"।
টোকিও টেক বিভিন্ন র্যাংকিংয়ে উচ্চ অবস্থানে থাকে। ২০১১ সালে এটি কিউএস ওয়ার্ল্ড ইউনিভার্সিটি র‌্যাঙ্কিংয়ে জাপানে ৩য় এবং সারা বিশ্বে ২০তম এবং টাইমস হায়ার এডুকেশন ওয়ার্ল্ড ইউনিভার্সিটি র‌্যাঙ্কিংয়ে জাপানে ২য় স্থান পায়।
ছত্র

ছত্র () হিন্দুধর্ম,  জৈনধর্ম ও বৌদ্ধধর্মে শুভ প্রতীক।
হিন্দু পুরাণ অনুসারে, এটি বরুণের প্রতীক, এটিকে রাজত্বের মূর্ত প্রতীক হিসেবেও বিবেচনা করা হয়। ছত্র যিদম ও ইষ্টদেবতা দেবতাও। বিভিন্ন ধর্মের ঐতিহ্যে এটি চক্রবর্তীর সংযোজন। বেশ কিছু দেবতাকে ছত্র দিয়ে চিত্রিত করা হয়েছে এবং তাদের মধ্যে রয়েছে রেবন্ত, সূর্য ও বিষ্ণু (বামন অবতারে)। অষ্টমঙ্গলার অসংখ্য অষ্টমঙ্গল স্যুট বা সেটের মধ্যে যে চিহ্নগুলি সার্বজনীনতার কাছে যায়, তার মধ্যে ছত্রকে ঘেরা হয়, যেমন, দিগম্বর জৈন ও বজ্রযান ঐতিহ্যে।
ধর্মিক ঐতিহ্যের মূর্তিবিদ্যা, ঐতিহ্যবাহী তিব্বতি ওষুধ থাংকাস এবং আয়ুর্বেদিক চিত্রে, ছত্রকে একইভাবে সহস্রার হিসাবে উপস্থাপন করা হয়েছে।
বজ্রযান বৌদ্ধধর্মে, ছাতা বা প্যারাসল 'আটটি শুভ লক্ষণ' বা অষ্টমঙ্গলার অন্তর্ভুক্ত।
ছত্রটি বলদচিনের অনুরূপ প্রতীকী মান শেয়ার করে, বিশ্বকর্মার চিত্র উল্লেখ করুন।
বর্মীয় সংস্কৃতিতে, হতী () কে রাজদণ্ড হিসেবে বিবেচনা করা হয় এবং বর্মী প্যাগোডাকেও মুকুট দেওয়া হয়।
"রাজকীয় নয়-স্তরযুক্ত ছত্র" ("Royal Nine-Tiered Umbrella") থাইল্যান্ডের রাজকীয় রাজকীয়তার অংশ, এবং রাজকীয় ছত্র তণ্ডুলের লোগোতে এই ভূমিকার সাথে জড়িত।
দাসকুত
সাপটগ্রাম

সাপটগ্রাম ভারতের আসাম রাজ্যের ধুবড়ী জেলার একটি শহর।
শহরটি ব্রহ্মপুত্র নদের উপনদী সোনকোষের তীরে অবস্থিত। এটি সমুদ্রপৃষ্ঠ থেকে ২৭ (৮৮ ফুট) উচ্চতায় অবস্থিত।
২০০১ সালের আদমশুমারি অনুসারে, সাপটগ্রামের মোট জনসংখ্যা ছিল ১২,০৪৬ জন (পুরুষ ৫১%, মহিলা ৪৯%)। ৫%-এর বেশি, পুরুষদের সাক্ষরতার হার ৮২% এবং মহিলাদের সাক্ষরতার হার ৭২%।
সরকারী ভাষা হলো অসমীয়া। অন্যান্য সংযোগী ভাষাগুলি হল কামতাপুরি (রাজবংশী, গোয়ালপাড়িয়া, দেশি), বাংলা, হিন্দি, বিহারী, মারোয়ারি, নেপালি ইত্যাদি।
সাপটগ্রাম অঞ্চলের প্রধান ধর্ম হিন্দু, ইসলাম ও জৈন ধর্ম।
কোচ-রাজবংশী, কলিতা, নাথ, বাঙালি হিন্দু, বিহারী, মারোয়ারি, অসমীয়া, বড়ো, নেপালি।
ভারতের আদিবাসী ধর্মসমূহ

ভারতের জনসংখ্যার মোটামুটি ৮.৬ শতাংশ "তফসিলি উপজাতি" (এসটি), ঐতিহ্যবাহী উপজাতি সম্প্রদায় নিয়ে গঠিত। যদিও এই উপজাতির বেশিরভাগ সদস্য হিন্দু ধর্ম, ইসলাম বা খ্রিস্টান ধর্মের বিভিন্ন রূপ গ্রহণ করেছে, তবুও বেশ উল্লেখযোগ্য সংখ্যক এখনও বিভিন্ন মাত্রার সমন্বয়বাদের সাথে তাদের ঐতিহ্যগত উপজাতীয় ধর্মগুলোকে মেনে চলে।
ভারতের ২০১১ সালের আদমশুমারি অনুসারে, ১.২১ বিলিয়ন লোকের মধ্যে প্রায় ৭.৯ মিলিয়ন উপমহাদেশের হিন্দু ধর্ম, ইসলাম, খ্রিস্টান, শিখ, বৌদ্ধ বা জৈন ধর্মের কোনো প্রধান ধর্মীয় সম্প্রদায়কে অনুসরণ করে না। আদমশুমারিতে নাস্তিক, জরথুষ্ট্রীয়, ইহুদি এবং বিভিন্ন নির্দিষ্ট ও অনির্দিষ্ট উপজাতীয় ধর্মকে আলাদাভাবে "অন্যান্য ধর্ম ও অনুপ্রেরণা" শিরোনামের অধীনে তালিকাভুক্ত করা হয়েছে।
এই ধর্মীয় আদমশুমারি গোষ্ঠীগুলোর মধ্যে সর্বাধিক সংখ্যক হল সরনা (৪.৯ মিলিয়ন উত্তরদাতা), গোন্ডি (১ মিলিয়ন), সারি ধর্ম (৫০৬,০০০), দোন্যী-পোলোবাদ (৩৩১,০০০); সানামাহি (২২২,০০০) এবং খাসি (১৩৯,০০০), অন্যান্য সমস্ত ধর্মের সংখ্যা ১০০,০০০ এর কম উত্তরদাতা, যার মধ্যে ১৮,০০০ জন "উপজাতি ধর্ম", ৫,৬০০ "প্রকৃতি ধর্ম" এবং ৪,১০০ "অ্যানিমিস্ট"।
আদিবাসীরা তাদের উৎসব পালন করে, যার সাথে কোন ধর্মের সরাসরি বিরোধ নেই এবং তারা তাদের উপজাতীয় রীতি অনুযায়ী তাদের মধ্যে বিয়ে করে। তাদের প্রথাগত উপজাতীয় বিশ্বাস অনুসারে বিবাহ এবং উত্তরাধিকারের সাথে সম্পর্কিত সমস্ত বিশেষাধিকার বজায় রাখার জন্য তাদের নিজস্ব জীবনধারা রয়েছে। সাধারণত ভারতীয় ধর্মের প্রকৃতির সাথে মিল রেখে, এই বিশেষ ধর্মগুলো প্রায়ই পূর্বপুরুষের উপাসনা বা প্রাকৃতিক বৈশিষ্ট্যের আত্মার উপাসনার ঐতিহ্যকে জড়িত করে।
বিভিন্ন উপজাতিকে বিভিন্ন প্রধান ভাষাগত গোষ্ঠীতে শ্রেণীবদ্ধ করা যেতে পারে, যেমন ইন্দো-আর্য, দ্রাবিড়, অস্ট্রোএশিয়াটিক, তিবেটো-বর্মান এবং আন্দামানিজ।
প্রায় ২৫% মুন্ডা এবং ওঁরাও জনগণ এবং বিহারের খারিয়া জনগণের ৬০% (জনসংখ্যা প্রায় ১৩০,০০০) খ্রিস্টান। হিমালয়ের উপজাতি গোষ্ঠীগুলো ২০শতকের শেষের দিকে হিন্দু এবং বৌদ্ধ উভয় ধর্ম দ্বারা একইভাবে প্রভাবিত হয়েছিল। আন্দামান ও নিকোবর দ্বীপপুঞ্জের কেন্দ্রশাসিত অঞ্চলে ছোট শিকার-ও-সংগ্রহকারী দলগুলো সাংস্কৃতিক আত্তীকরণের তীব্র চাপের মধ্যে রয়েছে।
ভারতীয় আইনি ব্যবস্থা অনুসারে, ভারতের সমস্ত স্থানীয় বা আদিবাসী ধর্মগুলো ব্যাপকভাবে হিন্দুধর্মের অধীনে পড়ে, যেহেতু সংবিধান কেবল বৈদিক ধর্মগুলোকে কথোপকথনের নিয়মে ব্যবহৃত হিন্দু ধর্ম হিসাবে শ্রেণীবদ্ধ করে না। "হিন্দু" শব্দটি ফার্সি থেকে এসেছে যার অর্থ "ইন্দো" (বা ভারতীয়), তাই দাফতরিক শব্দ "হিন্দু ধর্ম" ব্যাপকভাবে ভারতীয় উপমহাদেশের সমস্ত স্থানীয় সংস্কৃতিকে বোঝায়। ১৯৫৫ হিন্দু বিবাহ আইন "[সংজ্ঞায়িত করে] যে কেউ একজন খ্রিস্টান, মুসলিম বা ইহুদি নয় তাকে হিন্দু পরিচয় দেয়"।
হিমানি কাপুর

হিমানি কাপুর একজন ভারতীয় গায়িকা এবং সা রে গা মা পা চ্যালেঞ্জ ২০০৫ এর ফাইনালিস্ট। তিনি জি টিভিতে করণ ওবেরয়ের সাথে "অন্তক্ষরী" নামে একটি অনুষ্ঠানও উপস্থাপনা করেছিলেন। তিনি স্টার প্লাসের জো জিতা ওহি সুপারস্টারেও অংশ নিয়েছিলেন। তিনি অরিজিৎ সিং রচিত "থোডে কাম আজনবী" নামে পাগলাইতে গান গেয়ে ব্যাপক পরিচিতি অর্জন করেছিলেন।
তিনি স্টার প্লাসে মিউজিক কা মাহা মুকাব্লা নামে একটি শোতে মিকা কি শেরনি চরিত্রে ও অংশ নিয়েছিলেন। তিনি ২০০৭ সালে হিমেশ রেশমিয়ার সাথে তার বিশ্ব ভ্রমণ শেষ করেছিলেন এবং ২০ টি বিভিন্ন দেশে পারফর্ম করেছেন।
'দিল দিয়া হ্যায়', 'আপ কি খাতির', 'চিঙ্গারি', 'বাচনা এ হাসিনো', 'ফুল এন ফাইনাল', 'ওয়ে লাকী'-তে গান গেয়েছেন তিনি। শুভ কামনা! এবং ব্যান্ড বাজা বারাত
২০০৮ সালে মহিলা দিবসে হরিয়ানার মুখ্যমন্ত্রী ভূপিন্দর সিং হুডা হিমানিকে একটি পুরস্কার দিয়েছিলেন। তিনি ২০১০ সালে নারী দিবস উপলক্ষে ইন্দিরা গান্ধীকে উত্সর্গীকৃত একটি গান প্রকাশ করেছিলেন।
মালদ্বীপের সাংবিধানিক গণভোট, ১৯৬৮

১৯৬৮ সালের ১৫ মার্চ মালদ্বীপে একটি সাংবিধানিক গণভোট অনুষ্ঠিত হয়েছিল। প্রধান প্রশ্ন ছিল সুলতান মুহাম্মদ ফরিদ দিদির অধীনে রাষ্ট্রকে একটি সাংবিধানিক রাজতন্ত্র থেকে রাষ্ট্রপতিশাসিত প্রজাতন্ত্রে রূপান্তর করা হবে কিনা। এই বিষয়ে তৃতীয় গণভোট ছিল; প্রথমটি ১৯৫২ সালে রাষ্ট্রকে রাষ্ট্রপতিশাসিত ব্যবস্থায় রূপান্তরিত করতে দেখেছিল, যখন ১৯৫৩ সালে দ্বিতীয়টি সিদ্ধান্তটি ফিরিয়ে দেয় এবং ১৯৫৪ সালে রাজতন্ত্র পুনরুদ্ধার দেখেছিল।
প্রস্তাবগুলি ৮০% ভোটারের দ্বারা অনুমোদিত হয়েছিল, এবং সেই বছরের ১১ নভেম্বর একটি প্রজাতন্ত্র ঘোষণা করা হয়েছিল। প্রধানমন্ত্রী ইব্রাহিম নাসির রাষ্ট্রপতি হবেন।
মালদ্বীপের সাংবিধানিক গণভোট, ২০০৭

মালদ্বীপে ১৮ আগস্ট ২০০৭-এ একটি সাংবিধানিক গণভোট অনুষ্ঠিত হয়েছিল যে দেশটিতে রাষ্ট্রপতি ব্যবস্থা বা সংসদীয় ব্যবস্থা থাকা উচিত কিনা সে বিষয়ে সিদ্ধান্ত নেওয়া হয়েছিল। মালদ্বীপের রাষ্ট্রপতি মাউমুন আব্দুল গাইয়ুম একটি রাষ্ট্রপতি পদ্ধতিকে সমর্থন করেছিলেন যখন বিরোধী মালদ্বীপের গণতান্ত্রিক পার্টি একটি সংসদীয় ব্যবস্থার পক্ষে ছিল।
অফিসিয়াল ফলাফলে দেখা গেছে যে রাষ্ট্রপতি পদ্ধতি ৬০% এর বেশি সমর্থন পেয়েছে। গাইয়ুম ফলাফলটিকে "ব্যাপক সমর্থন" বলে অভিহিত করেছেন এবং নিশ্চিত করেছেন যে তিনি ২০০৮ সালের রাষ্ট্রপতি নির্বাচনে প্রার্থী হবেন। বিরোধীদের অভিযোগ গণভোটে কারচুপি হয়েছে।